open-index/open-wikipedia-markdown huggingface dataset:
Segev Shalom

**Shaqib al-Salam** eller **Segev Shalom** (arabisk شقيب السلام, hebraisk skrift שֶׂגֶב שָׁלוֹם) (òg kalla **Shqeb al-Salam**) er ein beduinsk by og ein lokal kommune i Det sørlege distriktet i Israel, søraust for Beersheba.

I følgje Israelsk statistisk sentralbyrå (CBS) var folketalet i Shaqib 7&nbsp;739 i desember 2010.

Shaqib vart grunnlagd i 1979 som ein del av eit statleg prosjekt for å skaffe fast busetnad for Negev-beduinar og han vart lokal kommune i 1996. Han er ein av sju beduinske kommunar i Negevørkenen med godkjende planar og utvikla infrastrukturDei seks andre er Hura, Tel as-Sabi (Tel Sheva), Ar'arat an-Naqab (Ar'ara BaNegev), Lakiya, Kuseife (Kseife) og byen Rahat, den største av dei.

## Etymologi
Namnet på kommunen, «Segev Shalom» kjem frå elva Sagiv som renn i nærleiken og er òg knytt til Camp David-avtalane mellom Egypt og Israel (Shalom står for fred på hebraisk) signert same året som kommunen vart grunnlagd. 

## Historie
Før opprettinga av Israel, var Negev-beduinar eit delvis nomadisk samfunn som hadde vore gjennom ein prosess for å bli bufaste sidan osmansk styre i regionen. Dei fleste forskarane er samde i at beduinane kom til Negev kring 1800, men det er spor etter dei tidlegare òg.

Under Det britiske mandatet gav ikkje styresmaktene eit lovverk til å avgjere og bevare kven som eigde landområda. For å få orden på dette vart landpolitikken til Israel i stor grad tilpassa dei osmanske landreguleringane frå 1858 som det føregåande lovverket. Dermed nasjonaliserte Israel det meste av Negev ved hjelp av statlege landreguleringar frå 1969.

Shaqib al-Salam/Segev Shalom vart grunnlagd i 1979 based on an agreement reached with Azazmeh Sheikh Ouda which allowed the tribe to settled on its traditional lands. The Segev Shalom lokal kommune, with nine members, was created as an instrument of local government. In 2000, the council held mayoral elections.
 

## Sjå òg
* Arabiske stader i Israel

## Kjelder

**Denne artikkelen bygger på «[[:en:Shaqib al-Salam|Shaqib al-Salam]]» frå ,  den 7. september 2015.* 
*** oppgav desse kjeldene:*

## Bakgrunnsstoff
Robert Korzeniowski

**Robert Marek Korzeniowski** () er ein polsk kappgjengar frå Lubaczów. I tida frå 1996 til 2004 vart han olympisk meister fire gongar, verdsmeister tre gongar og europameister to gongar. Han er dermed den mestvinnande utøvaren i kappgang nokon gong.

## Kjelder

**Denne artikkelen bygger på «[[:de:Robert Korzeniowski|Robert Korzeniowski]]» frå ,  den 7. september 2015.*
Al-Kasom regionale kommune

**al-Kasom regionale kommune** (hebraisk skrift מועצה אזורית אל קסום, *Mo'atza Azorit El Kassum*, arabisk المجلس الإقليمي للالسحرية, *Majlis Iqlimi al Kasom*) er ein av to regional kommunar som vart danna då Abu Basma regionale kommune vart delt i to den 5. november 2012. Denne regionale kommunen ligg nordvest i Negevørkenen i Israel og er busett av Negev-beduinar.
ar

## Busetnader

al-Kasom regionale kommune består av sju offisielle beduin-landsbyar:
* Tirabin al-Sana
* Umm Batin
* al-Sayyid
* Mulada
* Makhul
* Kukhleh (Abu Rubaiya)
* Drijat (Durayjat)
Det samla folketalet er over 20&nbsp;000 innbyggjarar (2013). Det finst òg titusenvis av «diaspora»-beduinar som bur i uoffisielle landsbyar og derfor ikkje får kommunale tenester. Talet på desse er ukjend. 

## Historie
Før opprettinga av Israel, var Negev-beduinar eit delvis nomadisk samfunn som hadde vore gjennom ein prosess for å bli bufaste sidan osmansk styre i regionen. Dei fleste forskarane er samde i at beduinane kom til Negev kring 1800, men det er spor etter dei tidlegare òg.

Under Det britiske mandatet gav ikkje styresmaktene eit lovverk til å avgjere og bevare kven som eigde landområda. For å få orden på dette vart landpolitikken til Israel i stor grad tilpassa dei osmanske landreguleringane frå 1858 som det føregåande lovverket. Dermed nasjonaliserte Israel det meste av Negev ved hjelp av statlege landreguleringar frå 1969.

Israel heldt fram linja for å få fast bustad for Negev-beduinane, som dei osmanske styresmaktene tvinga på dei, og det omfatta først regulering og flytting. I 1950-åra flytta Israel to tredjedelar av Negev-beduinane til eit område som var under krigsrett. 

Det neste steget var å opprette sju kommunar spesielt for beduinane med betre levevilkår, skikkeleg infrastruktur og og gode offentelge tenester innan helse og utdanning. Men ikkje alle beduinane gjekk med på å flytte frå telta sine til leilegheitene og husa som staten hadde laga for dei. Kring 60% av beduinane i Israel bur i planlagde landsbyar som Ar'arat an-Naqab, medan resten bur i ulovlege heimar spredd over heile Nord-Negev.

## Sjå òg
*Arabiske stader i Israel
*Negev-beduinar

## Kjelder

**Denne artikkelen bygger på «[[:en:Al-Kasom Regional Council|Al-Kasom Regional Council]]» frå ,  den 7. september 2015.* 
*** oppgav desse kjeldene:*



## Bakgrunnsstoff
*Offisiell nettstad
Ekaterini Voggoli

**Ekaterini Voggoli** () er ein gresk tidlegare diskoskastar frå Larisa. Ho vart europameister i øvinga i 2002 og tok bronsen i verdsmeisterskapen 2003. Voggoli er 173 cm høg og hadde ei tevlingsvekt på 89 kg.

### Aktiv
Voggoli vart gresk diskosmeister i 1989 og 1990. Seinare vann ho ytterlegare fire nasjonale titlar; 1998, 2001, 2003 og 2004. Saman med sin mangeårige konkurrent Anastasia Kelesidou forbetra ho den greske rekorden frå 57 meter til 67 meter. Sidan 2004 har Voggoli den nasjonale rekorden med eit kast på 67,72 meter, to centimeter over den då fem år gamle rekorden til Kelesidou.

Etter å ha teke sølvmedaljen i diskos med 56,10 m under balkanleikane 1993, markerte Voggoli seg då ho vart nummer fem i europameisterskapen 1998 i Budapest med eit kast på 63,56 meter. Året etter enda ho på ellevteplass under friidretts-VM i Sevilla med 61,00 meter. Dermed var ho berre tredje beste grekar i tevlinga; Kelesidou tok sølvet og Styliani Tsikouna vart nummer åtte. Også under Sommar-OL 2000 i Sydney måtte Voggoli finne seg i å vere tredje best av dei greske diskoskollegaene med sin niandeplass og 61,57 meter. Under VM i friidrett 2001 i Edmonton rauk ho ut i kvalifiseringa.

Ved europameisterskapen 2002 i München var det atter ein gong tre greske utøvarar i diskosfinalen for kvinner. Areti Abatzi vart nummer seks, Kelesidou fekk bronsen, medan Voggoli vann gullmedaljen med eit lengstekast på 64,31 meter. Året etter sikra Voggoli seg si andre store medalje under VM i friidrett 2003 i Paris/Saint-Denis. Med eit kast på 66,73 meter vann ho bronsemedaljen bakom kviterussiske Iryna Jatsjanka, 67,32 m, og landskvinna Kelesidou, 67,14 meter. Voggoli avslutta med verte nummer åtte under sommarleikane 2004 i heimlandet.

### Medaljar og plasseringar i internasjonale meisterskap
*OL 1996 i Atlanta: Utslått i kvalifiseringa (58,70 m =nr 22)
*EM 1998 i Budapest: Nr 5 – 63,56 m
*VM 1999 i Sevilla: Nr 11 – 61,00 m
*OL 2000 i Sydney: Nr 9 – 61,57 m
*VM 2001 i Edmonton: Utslått i kvalifiseringa (59,98 m =nr 14)
*EM 2002 i München: Gullmedalje – 64,31 m, framom Natalja Sadova (64,12 m)
*VM i 2003 i Paris:  Bronsemedalje – 66,73 m, bak Kelesidou (67,14 m)
*OL 2004 i Aten: Nr 8 – 62,37 m

## Kjelder

**Denne artikkelen bygger på «[[:de:Ekaterini Vongoli|Ekaterini Vongoli]]» frå ,  den 7. september 2015.*
Al-Sayyid i Israel

**al-Sayyid** eller **al-Sayed** (arabisk السيد; hebraisk skrift א-סייד) er ein beduin-landsby i Israel. Han ligg i Negevørkenen mellom Arad og Beersheba og like sør for Hura, og høyrer til al-Kasom regionale kommune. I 2012  var folketalet i landsbyen på 3&nbsp;057.

## Historie

Den munnlege soga til stamma fortel at den første leiaren deira flytta til området frå Egypt ein gong i byrjinga av 1800-talet. Dei slo seg ned mellom andre beduinstammer kring Beersheba og levde av landet der. Dei andre stammene nekta å gifte bort døtrene sine til al-Sayyid-klanen, som var kjende som  «dei utanlandske fellahin.» Etter kvart klarte høvdingen i stamma å gifte bort sønene sine til kvinner frå Gaza-området. Men den låge sosiale statusen dei hadde gjorde at dei lenge vart avvist lokalt, så den neste generasjonen byrja å gifte seg med syskenbarn, ein trend som heldt fram i fem generasjonar. Sjølv i dag har andre stammer veto mot å ekteskap med al-Sayyid-klanen.

Dei sosiale skilnadane mellom stamma og naboane førte til motstand då det var planar om å legge landsbyen til den nærliggande byen Hura (som vart grunnlagd i 1989). I staden vart landsbyen plassert under Abu Basma regionale kommune. Han vart offisielt godkjend som busetnad av regjeringa den 29. september 2003.

## Kjelder

**Denne artikkelen bygger på «[[:en:Al-Sayyid, Israel|Al-Sayyid, Israel]]» frå ,  den 7. september 2015.* 
*** oppgav desse kjeldene:*


## Bakgrunnsstoff
*al-Sayyid  Abu Basma regionale kommune
Drijat

**Drijat** (arabisk دريجات; hebraisk skrift דריג'את), òg kalla **Draijat**, er ein arabisk landsby nær den israelske byen Arad, mellom Kuseife og Yatirskogen, nord i Negev. I 2007 var folketalet 575.

## Historie
I følgje innbyggjarane vart Drijat grunnlagd på 1800-talet. Meom som dusinvis av andre arabiske stader i Negevørkenen, vart han ikkje offisielt godkjend som landsby før 2004, så han vart ein del av Abu Basma regionale kommune. Han er den einaste arabiske landsbyen i Negev som ikkje er busett av beduinar. Innbyggjarane avstammer frå ei lang linje av fellahin. Ruinane av ein historisk stad kalla Dargot ligg i Drijat.

I 2009 fekk landsbyen innlagt vatn, men var framleis ikkje knytt til det nasjonale straumnettverket. I 2005 vart han den første byen i verda som vart utstyrt med eit solenergisystem for å gje straum til heile landsbyen, og slik redusere forureining. Den einaste solenergidrivne moskeen i Midtausten ligg òg i landsbyen.

## Sjå òg
* Arabiske stader i Israel

## Kjelder

**Denne artikkelen bygger på «[[:en:Drijat|Drijat]]» frå ,  den 7. september 2015.* 
*** oppgav desse kjeldene:*
Kukhleh

**Kukhleh** (arabisk كحله; hebraisk skrift כוחלה) er ein beduinsk landsby sør i Israel. Landsbyen høyrer til al-Kasom regionale kommune, og hadde eit folketal på 78 i 2011.

## Sjå òg
*Arabiske stader i Israel

## Kjelder

**Denne artikkelen bygger på «[[:en:Kukhleh|Kukhleh]]» frå ,  den 7. september 2015.* 
*** oppgav desse kjeldene:*
Makhul

**Makhul** (hebraisk skrift מַכְּחוּל) er ein beduin-landsby i Negevørkenen sør i Israel. Han ligg nær Tel Arad og høyrer til al-Kasom regionale kommune. I 2011 hadde han 226 innbyggjarar.

Landsbyen vart offisielt godkjend som landsby av regjeringa den 29. september 2003, i lag med åtte andre beduin-landsbyar (sju av dei i den tidlegare Abu Basma regionale kommune). 

## Kjelder

**Denne artikkelen bygger på «[[:en:Makhul|Makhul]]» frå ,  den 7. september 2015.* 
*** oppgav desse kjeldene:*
Mulada

**Mulada** (hebraisk skrift מולדה) er ein beduin-landsby i Negevørkenen sør i Israel. Landsbyen dekkjer 11 kvadratkilometer og er heimstaden til al-Atrash- og al-Hawashla-stamma. Landsbyen høyrer til Al-Kasom regionale kommune. I 2011 hadde han 209 innbyggjarar.

Landsbyen vart grunnlagd av regjeringa den 29. september 2003, som skapte åtte nye beduinbusetnader. 

## Kjelder

**Denne artikkelen bygger på «[[:en:Mulada|Mulada]]» frå ,  den 7. september 2015.* 
*** oppgav desse kjeldene:*
Be'er Tuvia regionale kommune

**Be'er Tuvia regionale kommune** (hebraisk skrift מועצה אזורית באר טוביה, *Mo'atza Azorit Be'er Tovia*) er ein regional kommune sør på kystsletta i Israel.

Han grensar til Yoav og Nahal Sorek regionale kommune i aust, Hof Ashkelon regional kommune, Middelhavet, byen Ashdod og Gan Yavne lokale kommune i vest; Gederot, Hevel Yavne regionale kommune og Gedera, Bnei Aish lokale kommune i nord og Shafir regional kommune i sør. Byen Kiryat Malakhi ligg som ein enklave i midten av kommunen. 

Be'er Tuvia vart ein regional kommune i 1950. I følgje Israelsk statistisk sentralbyrå har den regionale kommunen eit folketal på 18&nbsp;600.

## Busetnader
Det er 23 busetnader i kommunen, inkludert nitten moshavar, ein kibbutz, ein fellesbusetnad, ein ungdomslandsby og eit tenestesenter.
*Ahva
*Arugot
*Avigdor
*Azrikam
*Be'er Tuvia
*Beit Ezra
*Bitzaron
*Ezer
*Emunim
*Giv'ati
*Hatzav
*Hatzor
*Kannot
*Kfar Ahim
*Kfar Warburg
*Neve Mivtah (1950)
*Nir Banim
*Orot
*Sde Uziyahu
*Shtulim
*Talmei Yehiel
*Timorim
*Yenon

## Bakgrunnsstoff
*Offisiell nettstad
Dalsnuten

**Dalsnuten** er eit fjell i Sandnes kommune i Rogaland. Det ligg austom Gandsfjorden ovanfor Dale.  Fjellet har ei høgd på 323 meter over havet. Dalsnuten er eit populært turmål i Sandnes og ein av dei mest vitja toppane i kommunen. I 2009 starta Sandnes idrettslag eit motbakkeløp; Dalsnuten 323, som har målgang ved varden på toppen av Dalsnuten. Frå parkeringsplassen på Gramstad finst det turløype til Dalsnuten. I samband med 150-årsjubileet til Sandnes fekk kommunen ein kikkert frå kommunane Klepp, Time, Hå, Gjesdal og Randaberg. Denne blei plassert på Dalsnuten.

## Galleri

Revholstjørn.jpg|Revholstjørn sett frå Dalsnuten 
Dalsnuten Utsikt mot Stavanger.jpg|Utsikt mot Stavanger 
Dalsnuten utsikt mot Hinna.jpg|Utsikt mot Hinna 
Dalsnuten Varden.jpg|Varden på toppen av Dalsnuten 


## Kjelder

* www.sandnes.kommune TUROMRÅDE 1 - Hana-Dalsnuten
* Kikkerten har fått plass på Dalsnuten 
----
**Denne artikkelen bygger på «[[:nb:Dalsnuten|Dalsnuten]]» frå ,  den 8. september 2015.*  

## Bakgrunnsstoff

*Topptur til Dalsnuten ved UT.no
*Dalsnuten ved ryfri.no
Amerikansk svartbjørn

**Amerikansk svartbjørn** (*Ursus americanus*) er ein mellomstor bjørn som høyrer heime i Nord-Amerika. Arten er den minste på kontinentet, men den mest utbreidde. 
Bjørnen kan ha svart pels eller pelsfarge i ulike sjatteringar av brunt.

Svartbjørnen er ein altetar der kosten varierer mykje utifrå årstid og leveområde. Vanlegvis held svartbjørn til i skogsterreng, men kan forlate skogen om han er på jakt etter mat. Tidvis gjev svartbjørn seg til i busette område, sidan dei der kan ha enkel tilgang på føde. Amerikansk svartbjørn er den vanlegaste bjørnen på jordkloten.

## Kjelder

----
**Denne artikkelen bygger på «[[:en:American black bear|American black bear]]» frå ,  den 8. september 2015.*
Azrikam

**Azrikam** (hebraisk skrift עַזְרִיקָם) er ein moshav sentralt i Israel. Han ligg nær Ashdod og høyrer til Be'er Tuvia regionale kommune. I 211 hadde han eit folketal på 1&nbsp;217. Han er kalla opp etter Azrikam, ein etterkomar av Zerubbabel. (Første Krønikebok 3:23)

Moshaven vart grunnlagd i 1950 i ruinane etter ein palestinsk landsby kalla Batnia av immigrantar frå Tunisia, og heitte først **Batnia B**. Dei første åra budde innbyggjarane i telt utan elektristet, vatn eller gass.

## Kjelder

**Denne artikkelen bygger på «[[:en:Azrikam|Azrikam]]» frå ,  den 8. september 2015.*
Hatzor

**Hatzor** (hebraisk skrift חָצוֹר), offisielt **Hatzor Ashdod** for å skilje han frå Hatzor HaGlilit, er ein kibbutz sør i Israel. Han ligg nær Ashdod og høyrer til Be'er Tuvia regionale kommune. I 2011 hadde han 619 innbyggjarar.

## Historie
Kibbutzen vart grunnlagd i 1936 av ei gruppe Hashomer Hatzair-medlemmar from Eretz Israel. Gruppa budde eitt år i Mishmar HaEmek, før dei flytta til  Rishon LeZion. Dei vart verande der i ni år, sidan det var vanskeleg å finne høvande landområde. På denne tida slo ungdomsgrupper frå Bulgaria og Nord-Amerika seg saman med gruppa.

I 1943 grunnla ei lita gruppe frå kibbutzen Gvulot, som i lag med to andre, liknande busetnader, Revivim og Beit Eshel, vart kalla dei tre utkikkspunkt, og var dei første jødiske busetnadane i Negev. Den fjerntliggande plasseringa til Gvulot vart rekna som lite høvande for ein permanent busetnad for ein stor kibbutz med over 100 medlemmar og mange barn. I 1946 slo kibbutzen omsider ned på den noverande staden, som på den tida var ei naken høgd med eit forlate steinbrot på eine sida, omringa av fire arabiske landsbyar og ein Royal Air Force-base (no Det israelske luftforsvaret sin  Hatzor flybase). Han vart kalla opp etter ein stad i området til den gamle Juda-stamma (Josva 15,23), medan Hatzor HaGlilit er kalla opp etter ein by i området til Naftali-stamma (Josva 19:36).

Under den arabisk-israelske krigen i 1948, frå slutten av mai til oktober 1948, låg kibbutzen nær frontlina til den egyptiske hæren, som hadde rykka heilt fram til Ad Halom, og vart stadig bomba med granatar. Barn og husdyr vart flytta til ein tryggar stad, fram til egyptarane trekte seg attende, medan dei gjenverande innbyggjarane levde i skjul i grøfter. Etter Israel vann sjølvstendet sitt, vart dei kringliggande, arabiske landsbyane fråflytta og innbyggjarane der vart flyktningar på Gazastripa. Landområda deira vart konfiskert av staten og delar vart leigd ut til kibbutzen.

I 1950-åra kom ei ny gruppe av Hashomer Hatzair-medlemmar, hovudsakleg frå Frankrike, til kibbutzen. I 1970-åra hadde kibbutzen kring 300 medlemmar, og det samla folketalet var kring 600. Folketalet minka frå 1980-åra til tidleg i 2000-åra, men har sidan auka og nådde rekordhøge 330 medlemmar i 2011.

Sidan 1990-åra har kibbutzen gått gjennom endringar mot privatisering og gått bort frå mange av fellesoppgåvene. I 2006 vart kvart medlem ansvarleg for å tene til sitt eige opphald.

## Kjelder

**Denne artikkelen bygger på «[[:en:Hatzor|Hatzor]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Be'er Tuvia

**Be'er Tuvia** (hebraisk skrift בְּאֵר טוֹבִיָּה, *Be'er Toviya*, «Tuviabrunnen») er ein moshav i Det sørlege distriktet i Israel nær byen Kiryat Malakhi. Han høyrer til Be'er Tuvia regionale kommune.

I 1887 grunnla ei gruppe frå den første Aliyah frå Bessarabia ein moshava, som dei kalla **Qastina**, etter den nærliggande arabiske landsbyen med same namn. Sjølv om dei fekk støtte frå baron Edmond de Rothschild, gjekk det dårleg med moshaven, fordi han mangla vatn, og låg eit stykke unna dei andre jødiske busetnadane. Han vart angripen av dei kringliggande arabiske landsbybuarane og forholdet mellom innbyggajarane og administrasjonen til baronen var dårleg. Landsbyen vart nesten fråflytta, men i 1896, kjøpte Hovevei Zion i Odessa landområdet og nye nybyggjarar kom til. Qastina vart Be'er Tuvia - ei tilpassing av det arabiske namnet på staden, *Bir Ta'abya*. I 1910 var kolonien igjen i ferd med å kollapse økonomisk og nokre medlemmar gjekk til Jewish National Fund med eit forslag om at dei kunne kjøpe landet og husa. JNF gjekk med på det, men ei usemje med Hovevei Zion gjorde at dette aldri skjedde. I staden kompenserte JNF bøndene som drog frå Be'er Tuvia og i 1913 kjøpte bønder frå Hulda for å erstatte dei. I løpet av kort tid hadde situasjonen i kolonien betra seg mykje.

Moshaven vart praktisk talt øydelagd under Palestinaopprøra i 1929 og måtte fråflyttast. I 1930 vart han grunnlagd på ny som ein moshav av veteranar frå Den jødiske legionen og kibbutzar, hovudsakleg medlemmar frå Kfar Giladi og Merhavia. I folketeljinga i 1931 var det 62 busette hus og eit folketal på 206 jødar, 4 kristne og 2 muslimar. Etter det vart oppdaga vatn, vart Be'er Tuviya ein av dei mest velståande moshavane i landet. Under andre verdskrigen vart mange av medlemmane i moshaven med i den britiske hæren. Under den arabisk-israelske krigen i 1948 vart moshaven nytta av Det israelske forsvaret som base for soldatar som kjempa mot Egypt i Negev.

I 2005 var folketalet i Be'er Tuviya 771. Økonomien i moshaven er basert på sitrus og intensivt gardsbruk.

## Kjelder

**Denne artikkelen bygger på «[[:en:Be&#39;er Tuvia|Be&#39;er Tuvia]]» frå ,  den 8. september 2015.* 
*** oppgav desse kjeldene:*
Avigdor

**Avigdor** (hebraisk skrift אֲבִיגְדוֹר) er ein liten moshav sør i Israel. Han ligg sør for Kiryat Malakhi og 11&nbsp;km nord for Kiryat Gat. Han dekkjer 3,75&nbsp;km² og høyrer til Be'er Tuvia regionale kommune. I 2006 hadde han 743 innbyggjarar.

Han vart grunnlagd i 1950 av veteranar frå den britiske hæren og heitte først **Yael**, initialane til den hebraiske transporteininga, som veteranane høyrte til under krigen. Seinare vart namnet endra, og kalla opp etter sir Osmond Elim d'Avigdor-Goldsmid, ein engelskman og president i Palestina Jewish Colonization Association som i 1934–1939 donerte pengar til moshaven.
Han vart grunnlagd på landområdet som høyrte til den avfolka palestinske landsbyen Qastina.

Folkesetnaden driv dels med jordbruk, innan meieridrift og fjørkre, og dels innan frie yrke.

## Kjelder

**Denne artikkelen bygger på «[[:en:Avigdor|Avigdor]]» frå ,  den 8. september 2015.* 
*** oppgav desse kjeldene: *
*

 

## Bakgrunnsstoff
*Offisiell nettstad
Emunim

**Emunim** (hebraisk skrift אֱמוּנִים, tyder 'Dei trufaste') er ein moshav sentralt i Israel. Han ligg nær Ashdod og høyrer til Be'er Tuvia regionale kommune. I 2006 hadde han 732 innbyggjarar

Moshaven vart grunnlagd i 1950 av immigrantar frå Egypt, på landområdet til den palestinske landsbyen Beit Daras.

Som mange andre moshavar i området, er namnet symbolsk og henta frå Tanakh, Salmane 31:23: «Herren bevarer dei trufaste.

## Kjelder

**Denne artikkelen bygger på «[[:en:Emunim|Emunim]]» frå ,  den 8. september 2015.* 
*** oppgav desse kjeldene:*
*
Hatzav

**Hatzav** (hebraisk skrift חָצָב, tyder 'Strandlauk') er ein moshav sentralt i Israel. Han ligg mellom Gedera og Beer Sheva i Be'er Tuvia regionale kommune. I 2007 var folketalet 963.

Moshaven vart grunnlagd i 1949 av flyktningar frå Tripoli i Libya, inkludert Ben-Zion Halfon, som seinare sat på Knesset.

## Kjelder

**Denne artikkelen bygger på «[[:en:Hatzav|Hatzav]]» frå ,  den 8. september 2015.* 
*** oppgav desse kjeldene:*
Beit Ezra

**Beit Ezra** (hebraisk skrift בֵּית עֶזְרָא, tyder Ezra-huset) er ein moshav sør i Israel. Han ligg mellom Ashdod og Ashkelon på Den israelske kystsletta og høyrer til Be'er Tuvia regionale kommune. I 2006 hadde han 962 innbyggjarar.

Moshaven vart grunnlagd i 1950 av immigrantar frå Irak i ruinane etter Hamama, og vart kalla opp etter Ezra. Sør for moshaven ligg Hill 69, som var ein militærpost og åstad for kampar under den arabisk-israelske krigen i 1948. I nærleiken ligg òg Ad Halom-brua der den egyptiske hæren vart stoppa under framrykkinga deira mot Tel Aviv.

## Kjelder

**Denne artikkelen bygger på «[[:en:Beit Ezra|Beit Ezra]]» frå ,  den 8. september 2015.* 
*** oppgav desse kjeldene:*
Bitzaron

**Bitzaron** (hebraisk skrift בִּצָּרוֹן, tyder Borg) er ein moshav i Det sørlege distriktet i Israel og ein del av Be'er Tuvia regionale kommune. Han ligg mellom Gan Yavne og Bnei Ayish. Folketalet i moshaven er kring 1&nbsp;000,.

Bitzaron vart grunnlagd i 1935 av sovjetiske refusenikar, på landområde som høyrte til JNF, med støtte frå Keren Hayesod. I ei bok om jødiske landsbyar i Palestina, skriv JNF at Bitzaron vart grunnlagd i 1939 av Tel Hai-gruppa, og at folketalet i 1947 var 175.

Namnet er henta frå Sakarja 9:12: «Vend heim til **borga**, de fangar som har von!I dag forkynner eg: Eg gjev deg dobbelt att.»

Under den arabisk-israelske krigen i 1948 låg Bitzaron ved frontlinja i slaget mot den egyptiske hæren, og vart bomoba av det egyptiske luftforsvaret. Kvinner og barn i landsbyen vart evakuerte til Rishon LeZion og Ness Ziona, medan mennene vart verande att for å kjempe.

## Kjelder

**Denne artikkelen bygger på «[[:en:Bitzaron|Bitzaron]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Bitzaron's buffalo farm
Giv'ati

**Giv'ati** (hebraisk skrift גִּבְעָתִי) er ein moshav sør i Israel. Han ligg nær Ashdod og høyrer til Be'er Tuvia regionale kommune. I 2006 hadde han 781 innbyggjarar.

Moshaven vart grunnlagd av IDF-veteranar og immigrantar frå Egypt i ruinane etter Beit Daras. Han er kalla opp etter Giv'ati-brigaden i IDF, som stoppa den egyptiske hæren frå å gå inn i Israel frå sør under den arabisk-israelske krigen i 1948.

Giv'ati ligg på landområde som høyrte til den avfolka palestinske landsbyen Bayt Daras.

## Kjelder

**Denne artikkelen bygger på «[[:en:Giv&#39;ati|Giv&#39;ati]]» frå ,  den 8. september 2015.* 
*** oppgav desse kjeldene:*
Kfar Ahim

**Kfar Ahim** (hebraisk skrift כְּפַר אַחִים, tyder Brødrelandsbyen) er ein moshav sør i det sentrale Israel. Han ligg nær Kiryat Malakhi og høyrer til Be'er Tuvia regionale kommune. I 2006 hadde han 453 innbyggjarar.

Moshaven vart grunnlagd i 1949 av flyktningar frå Polen og Romania og vart kalla opp etter to brør, Zvi og Efraim Guber, søner av Mordecai og Rivka Guber, frå den nærliggande moshaven Kfar Warburg, som vart drepne under den arabisk-israelske krigen i 1948.

Han vart grunnlagd på landområdet som høyrte til den avfolka palestinske landsbyen Qastina.

## Kjelder

**Denne artikkelen bygger på «[[:en:Kfar Ahim|Kfar Ahim]]» frå ,  den 8. september 2015.* 
*** oppgav desse kjeldene:*
*
Kfar Warburg

**Kfar Warburg** (hebraisk skrift כְּפַר וַרְבּוּרְג, tyder 'Warburglandsbyen') er ein stor moshav sentralt i Israel. Han ligg nær Kiryat Malakhi med 98 gardsbruk over eit område på 6&nbsp;000 mål og høyrer til Be'er Tuvia regionale kommune. I 2006 hadde han 873 innbyggjarar.

Moshaven vart grunnlagd den 31. oktober 1939 av medlemmar av frå organisasjonen «Menachem». Han vart kalla opp etter Felix M. Warburg, ein av leiarane i det jødiske samfunnet i USA og grunnleggjar av American Jewish Joint Distribution Committee.

## Kjelder

**Denne artikkelen bygger på «[[:en:Kfar Warburg|Kfar Warburg]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Orot

**Orot** (hebraisk skrift אוֹרוֹת, tyder *Lys*) er ein moshav sør i Israel. Han ligg nær Kiryat Malakhi og dekkjer eit område på 2&nbsp;000 mål og høyrer til Be'er Tuvia regionale kommune. I 2012 hadde han 470 innbyggjarar.

Moshaven vart grunnlagd i 1952 av immigrantar frå USA, Canada og Sør-Afrika som var medlemmar av *Working Farmer*-rørsla. Namnet kjem frå Kapittel 26, vers 19 av Jesaja: «For di dogg er ei dogg av lys, og jorda gjer daudingar levande.»

## Kjelder

**Denne artikkelen bygger på «[[:en:Orot|Orot]]» frå ,  den 8. september 2015.* 
*** oppgav desse kjeldene:*

## Bakgrunnsstoff
* Nettsida til Orot
Sde Uziyahu

**Sde Uziyahu** (hebraisk skrift שְׂדֵה עוֹזִיָּהוּ, tyder *Uzziahmarka*) er ein moshav i Det sørlege distriktet i Israel, nær byen Ashdod. Han er ein del av Be'er Tuvia regionale kommune.

Sde Uziyahu vart grunnlagd i 1950 av jødiske flyktningar frå Libya. Han vart opphavleg kalla Ashdod D, Yad Shimshon og Uziyah, før han omsider fekk namn etter Uzziah av Juda (Uziyahu på hebraiske), som i følgje Bibelen bygde byar omtrent på den staden der moshaven ligg.

## Kjelder

**Denne artikkelen bygger på «[[:en:Sde Uziyahu|Sde Uziyahu]]» frå ,  den 8. september 2015.* 
*** oppgav desse kjeldene:*
Talmei Yechiel

**Talmei Yechiel** (hebraisk skrift תַּלְמֵי יְחִיאֵל, tyder Yechiel-furene) er ein moshav sentralt i Israel. Han ligg nær Kiryat Malachi og høyrer til Be'er Tuvia regionale kommune. I 2006 hadde han 611 innbyggjarar.

Moshaven vart grunnlagd i 1949 av immigrantar frå Bulgaria og Romania. Han vart kalla opp etter Yechiel Chelnov, ein russiske sionist-leiar.
Han vart grunnlagd på landområdet som høyrte til den avfolka palestinsk-arabiske landsbyen Yasur.

## Kjelder

**Denne artikkelen bygger på «[[:en:Talmei Yechiel|Talmei Yechiel]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Timorim

**Timorim** (hebraisk skrift תִּמּוֹרִים, tyder *kunstige palmer*) er ein landsby sentralt i Israel organisert som ein moshav shitufi og fungerer òg som ein fellesbusetnad for ikkje-medlemmane i samfunnet.  Han ligg på Den israelske kystsletta kring ein kilometer sør for Malakhi-krysset, nær byen Kiryat Malakhi og høyrer til Be'er Tuvia regionale kommune. I 2006 hadde han 710 innbyggjarar. Han er kalla opp etter ei utskjering i ei palme i tempelet: 1 Kong. 6:29.

Han vart grunnlagd i 1948 av ein Gar'in ungdommar frå Sør-Afrika, Romania og Egypt frå ungdomsrørsla HaNoar Hatzioni som ein kibbutz på Shimronhøgda i Nedre Galilea, i området som no høyrer til fellesbusetnad Timrat. I 1953 vart han omorganisert som ein moshav shitufi, ein av dei første i landet. I 1954 vart busetnaden flytta til den noverande plasseringa på grunn av landmangel ved den opphavlege staden.

## Kjelder

**Denne artikkelen bygger på «[[:en:Timorim|Timorim]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Nir Banim

**Nir Banim** (hebraisk skrift נִיר בָּנִים, tyder 'Sønemarka') er ein moshav sør i det sentrale Israel. Han ligg nær Kiryat Gat og høyrer til Be'er Tuvia regionale kommune. I 2006 hadde han 632 innbyggjarar.

Moshaven vart grunnlagd i 1954 av søner frå moshavane Be'er Tuvia, Kfar Vitkin, Kfar Yehezkel, Nahalal og Herut. Det var òg her namnet kom frå.

Han vart grunnlagd på landområdet som høyrte til den avfolka palestinske landsbyen Al-Sawafir al-Sharqiyya.

## Kjelder

**Denne artikkelen bygger på «[[:en:Nir Banim|Nir Banim]]» frå ,  den 8. september 2015.* 
*** oppgav desse kjeldene:*
*
Neve Mivtah

**Neve Mivtah** (hebraisk skrift נְוֵה מִבְטַח, tyder 'Tiltruoasen') er ein liten moshav heilt nord i Be'er Tuvia regionale kommune, like sør for Bnei Ayish og Gedera. Han grensar til moshaven Bitzaron i sør, jordbruksskulen Kannot i aust, moshaven Misgav Dov i nord, og Kvutzat Yavne i vest.

Moshaven vart grunnlagd i 1950 ppå landområdet til den arabiske landsbyen Bashit, og er i dag busett av kring 120 familiar.

## Historie
Først var denne busetnaden ein mellombels ma'abara for 60 immigrantfamiliar som hadde overlevd Holocaust i Polen, som ei utviding av den eldre moshaven Bitzaron. Innbyggjarane budde i tin hus, gjevne av Jewish Agency for Israel. Sidan han ikkje var ein sjølvstendig moshav, måtte dei framtidige innbyggjarane veksle inn matkupongar, som dei fekk av byrået, i sentrum av Bitzaron. Innbyggjarane i Bitzaron tente pengar på matlageret, og mange gonger måtte innbyggjarane gå attende til ma'abara-leiren utan noko. Dei valde å skilje seg frå Bitzaron og i 1950 vart Neve Mivtah grunnlagd.

Moshav er omgjeve av militærbasar, som Hatzor flybase og Tel Nof flybase. På grunn av dette og tryggleikskjensla dette gav, fekk moshaven namnet sitt, inspirert av Salmane:

:«Med skremmande gjerningar svarar du oss i rettferd, Gud, vår frelsar. Alle verdsens endar og det yttarste havet stolar på deg.» (Salmane 65:6)

## Kjelder

**Denne artikkelen bygger på «[[:en:Neve Mivtah|Neve Mivtah]]» frå ,  den 8. september 2015.* 
*** oppgav desse kjeldene:*
Yinon

**Yinon** (hebraisk skrift יִנּוֹן, «skyta friske skot») er ein moshav sør i Israel. Han ligg nær Kiryat Malakhi og høyrer til Be'er Tuvia regionale kommune. I 2006 hadde han 867 innbyggjarar.

Moshaven vart grunnlagd 1952 av immigrantar frå Jemen. Namnet er henta frå eit vers i Bibelen, Salmane 72:17: «Lat namnet hans leva til evig tid, skyta friske skot så lenge sola er til!». Han består av kring 110 gardar og 50 privathus.

## Kjelder

**Denne artikkelen bygger på «[[:en:Yinon|Yinon]]» frå ,  den 8. september 2015.* 
*** oppgav desse kjeldene:*
Shtulim

**Shtulim** (hebraisk skrift שְׁתוּלִים, 'Dei planta') er ein moshav sør i det sentrale Israel. Han ligg nær Ashdod og høyrer til Be'er Tuvia regionale kommune. I 2007 var folketalet 1&nbsp;600.

Moshaven vart grunnlagd i 1950 av immigrantar frå Jemen. Han har fått namn frå eit vers i Salmane 92:14: «Dei er planta i Herrens hus og blømer i føregardane hos vår Gud.»

## Kjelder

**Denne artikkelen bygger på «[[:en:Shtulim|Shtulim]]» frå ,  den 8. september 2015.*
Ahva i Israel

**Ahva** (hebraisk skrift אַחֲוָה, *Aḥava*, tyder Brorskap) er ein landsby nord i Negevørkenen sør i Israel. Han høyrer til Be'er Tuvia regionale kommune og hadde eit folketal på 168 i 2012.

Landsbyen vart grunnlagd i 1976 for tenestemenn i den regionale kommunen. Han ligg like ved Ahva akademiske høgskule og fungerer som tenestesenter for dei kringliggande busetnadane, mellom anna Kfar Ahim, Kfar HaRif, Talmei Yehiel og Yenon.

## Kjelder

**Denne artikkelen bygger på «[[:en:Ahva, Israel|Ahva, Israel]]» frå ,  den 8. september 2015.* 
*** oppgav desse kjeldene:*
Kannot

**Kannot** (hebraisk skrift כַּנּוֹת, Frøplanter) er ein utdanningsinstitusjon og ungdomslandsby sentralt i Israel. Han ligg nær Gedera og høyrer til Be'er Tuvia regionale kommune. I 2006 hadde han 284 innbyggjarar.

Landsbyen vart grunnlagd i 1952 av Arbeidarrådet til Histadrut og høyrte til organisasjonen Na'amat.

Han er kalla opp etter eit ord som er nemnt berre ein gong i Bibelen, i Salamne 80:16: «det du har planta med di høgre hand, sonen som du sjølv har gjeve styrke!»

## Kjelder

**Denne artikkelen bygger på «[[:en:Kannot|Kannot]]» frå ,  den 8. september 2015.* 
*** oppgav desse kjeldene:*


## Bakgrunnsstoff
*Offisiell nettstad
Ezer

**Ezzer** (hebraisk skrift עֵזֶר) er ein fellesbusetnad sentralt i Israel. Han ligg mellom Ashdod og Ashkelon nær middelhavskysten og høyrer til Be'er Tuvia regionale kommune. I 2006 hadde han 985 innbyggjarar.

Landsbyen vart grunnlagd i 1966 som eit landsbysenter for dei kringliggande moshavane. I 1990 vart han utvida og vart ein fellesbusetnad. Ezzer husar religiøse bygg som ein mikvah og ei synagoge.

## Kjelder

**Denne artikkelen bygger på «[[:en:Ezzer|Ezzer]]» frå ,  den 8. september 2015.* 
*** oppgav desse kjeldene:*
Bnei Shimon regionale kommune

**Bnei Shimon regionale kommune** (hebraisk skrift מועצה אזורית בני שמעון, *Mo'atza Azorit Bnei Shim'on*) er ein regional kommune nord i Negev og sør i Israel. Det meste av området ligg nord for Beersheba og grensar til Beersheba i vest og aust. Den austlege grensa kryssar Den grøne linja.

Det er 13 busetnader, inkludert sju kibbutzar, fire moshavar, og to nye landsbyar. Fire av busetnadane vart grunnlagd i samband med '11 punkt i Negev' i 1946. Resten av kibbutzane og moshavane vart grunnlagde etter State Israel var oppretta. 

## Busetnader i Bnei Shimon regionale kommune
**Kibbutzar**
* Beit Kama (1949)
* Dvir
* Hatzerim (1946)
* Kramim
* Lahav
* Mishmar HaNegev (1946)
* Shoval (1946)

**Moshavar**
* Brosh
* Nevatim (1946)
* Taashur
* Tidhar

**Landsbyar**
* Giv'ot Bar
* Shomria - tidlegare kibbutz som er omgjort til landsby av tidlegare Gush Katif-flyktningar.

## Institusjonar
Dei følgjande institusjonane ligg i Bnei Shimon regionale kommune:
*Adanim, ein ungdomslandsby
*Duda'im, eit avfallshandsamingssenter. 
*Duda'im miljøvernsentral
*Joe Alon Sentral, eit beduinsk kulturmuseum
*Mevo'ot HaNegev, den regionale vidaregåande skulen, ligg i Shoval
*Nitzanei HaNegev regionale grunnskule i Beit Kama

## Bakgrunnsstoff
*Offisiell nettstad  (hebraisk)
Kimméria

**Kimmeria** (gresk Κιμμέρια, tyrkisk Koyunköy) er ein distriktsby i periferieininga Xánthi i periferien Aust-Makedonía og Thráki i Hellas. Han høyrer til kommunaleininga Xánthi i kommunen Xánthi.

## Referansar
Ájos Athanásios i Dráma

**Ájos Athanásios** (gresk Άγιος Αθανάσιος) er ein distriktsby i periferieininga Dráma i periferien Aust-Makedonía og Thráki i Hellas. Han høyrer til kommunaleininga Doxáto i kommunen Doxáto.

## Referansar
Amygdaleónas

**Amygdaleónas** (gresk Αμυγδαλεώνας) er ein distriktsby i periferieininga Kavála i periferien Aust-Makedonía og Thráki i Hellas. Han høyrer til kommunaleininga Fílippi i kommunen Kavála.

## Referansar
Dvir

**Dvir** (hebraisk skrift דְּבִיר), òg kalla **Dvira** (hebraisk skrift דְּבִירָה), er ein kibbutz sør i Israel. Han ligg nær Rahat og Beersheba og høyrer til Bnei Shimon regionale kommune. I 2006 hadde han 406 innbyggjarar.

Kibbutzen vart grunnlagd i 1951 av Hashomer Hatzair-medlemmar frå Ungarn og tok namn frå den bibelske byen Dvira (Josva 21:15) som låg i dette området. Dei første innbyggjarane var immigrantar frå Sør-Amerika.

## Kjelder

**Denne artikkelen bygger på «[[:en:Dvir|Dvir]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Offisiell nettstad
Hatzerim

**Hatzerim** (hebraisk skrift חֲצֵרִים, tyder Landsbyane) er ein kibbutz 8 kilometer vest for Beersheba i Negevørkenen i Israel. Han er kalla opp etter ein stad i Bibelen (Femte mosebok 2:23), som nemner ein stad i nærleiken: «Like eins gjekk det med avittane, som budde i landsbyane så langt som til Gaza». Han er ein del av Bnei Shimon regionale kommune.

## Historie
Busetnaden vart grunnlagd i oktober 1946 av ei ung gruppe i speidarar, som seinare fekk med seg flyktningar frå Iran, som vart kalla «Barna frå Teheran». Dei lærte seg jordbruk og fekk militæropplæring, og vart ein del av bakkestyrkane til Haganah. I 1960-åra vart Hatzerim flybase bygd i nærleiken.

## Kjelder

**Denne artikkelen bygger på «[[:en:Hatzerim|Hatzerim]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Offisiell nettstad 
*Netafim Website 
*Hatzerim Dance Studio and Dance Company
Kramim

**Kramim** (hebraisk skrift כְּרָמִים, tyder Vinrankar) er ein kibbutz sør i Israel grunnlagd i 1980 av eit bysamfunn organisert av kibbutzrørsla. Han ligg kring ein kilometer vest for Meitar og høyrer til Bnei Shimon regionale kommune. I 2006 hadde han eit folketal på 75.

Kibbutzen dyrkar fersken, poteter, gulrøter, kvitlauk, paprika og kveite i lag med kibbutzane Lahav og Shomria, og har nyleg plantal olivenlundar langs med vinrankane.

## Kjelder

**Denne artikkelen bygger på «[[:en:Kramim|Kramim]]» frå ,  den 8. september 2015.* 
*** oppgav desse kjeldene:*
Lahav

**Lahav** (hebraisk skrift לַהַב, tyder *Knivblad*) er ein kibbutz sør i Israel. Han ligg kring 20&nbsp;km nord for Beersheba og dekkjer 33&nbsp;000 mål og høyrer til Bnei Shimon regionale kommune. I 2006 hadde han 384 innbyggjarar.

## Historie
Kibbutzen vart grunnlagd i 1952 og heitte først **Tziklag** (hebraisk skrift צקלג) etter den bibelske byen Ziklag, som ein trur låg i nærleiken. Nybyggjarane var ikkje sikre på om dei skulle slå seg ned i Negev eller Galilea, men aksepterte avgjersla til styresmaktene om å slå seg ned på Tel Halif i Negev. Etter nokre år skifta kibbutzen namn til ære for Nahal-gruppa som grunnla han.

## Kjelder

**Denne artikkelen bygger på «[[:en:Lahav|Lahav]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Lahav  Negev Information Centre
*Lahav  on Bnei Shimon regionale kommune site
Mishmar HaNegev

**Mishmar HaNegev** (hebraisk skrift מִשְׁמַר הַנֶּגֶב, tyder Vakta over Negev) er ein kibbutz heilt nord i Negevørkenen i Israel. Han ligg kring 2&nbsp;km sør for beduinske byen Rahat og kring 10&nbsp;km frå Beersheba, og er ein del av Bnei Shimon regionale kommune. I 2006 var folketalet 547.

## Historie
Mishar HaNegev vart grunnlagd i 1946 som ein av busetnadane i 11 punkt i Negev-planen. Han vart busett av medlemmar frå Unge Borochovi, ei ungdomsgruppe som høyrte til Poalei Zion, og som sette opp ein leir her kvelden 6. oktober, like etter jom kippur. I 1994 vart kibbutzen privatisert.

## Kjelder

**Denne artikkelen bygger på «[[:en:Mishmar HaNegev|Mishmar HaNegev]]» frå ,  den 8. september 2015.* 
*** oppgav desse kjeldene:*
Shomria

**Shomria** (hebraisk skrift שׁוֹמְרִיָּה) er ein kibbutz sør i Israel. Han ligg nær Lehavim og høyrer til Bnei Shimon regionale kommune. I 2006 hadde han 376 innbyggjarar.

Kibbutzen vart grunnlagd som ei Nahal-busetjing i 1985. Seinare vart han ein sivil busetnad for medlemmar frå Hashomer Hatzair. Etter at Israel implementerte den einsidige lausrivingsplanen frå Gaza, flytta 60 familiar frå den tidlegare busetjinga Bnei Atzmon til kibbutzen.

## Kjelder

**Denne artikkelen bygger på «[[:en:Shomria|Shomria]]» frå ,  den 8. september 2015.* 
*** oppgav desse kjeldene:*
Shoval

**Shoval** (hebraisk skrift שׁוֹבָל) er ein kibbutz nord i Negevørkenen i Israel. Han ligg nær beduin-byen Rahat og høyrer til Bnei Shimon regionale kommune.

## Historie
Kibbutzen vart grunnlagd den 6. oktober 1946 som ein del av operasjonen Dei 11 punkta i Negev av ein gar'in frå Hashomer Hatzair og immigrantar som hadde overlevd Patria-katastrofen. Namnet er henta frå to vers i i Krønikebøkene: 1 Krøn 1:38; 2:52; 4:1. Shoval har kring 600 innbyggjarar, der 200 av desse er kibbutzmedlemmar.

## Kjelder

**Denne artikkelen bygger på «[[:en:Shoval|Shoval]]» frå ,  den 8. september 2015.* 
*** oppgav desse kjeldene:*

## Bakgrunnsstoff
Nevatim

**Nevatim** (hebraisk skrift נְבָטִים) er ein moshav sør i Israel. Han ligg nord i Negevørkenen kring 8&nbsp;km søraust for Beersheba og høyrer til Bnei Shimon regionale kommune. I 2006 hadde han 629 innbyggjarar.

Dei næraste naboane er beduinbyane Tel as-Sabi i nord og Shaqib al-Salam i sør. Lengre unna i nordaust ligg Nevatim flybase, kalla opp etter moshaven.

## Historie
Nevatim vart grunnlagd i 1946 av immigrantar frå Ungarn som ein av Dei 11 punkta i Negev, og namnet er henta frå Tanakh. Under den arabisk-israelske krigen i 1948 vart området her, inkludert byen Beersheba, erobra av den egyptiske hæren.

Egyptarane kringsette Nevatim, i lag med nabolandsbyen Beit Eshel (som vart øydelagd og sidan fråflytta). Nevatim klarte å halde ut gjennom kringsetjinga sidan han fekk forsyningar frå lufta, og fordi egyptarane konsentrerte seg meir om det som skjedde lenger nord.

Landsbyen vart flytta etter krigen og Nevatim vart grunnlagd på ny ein annan stad i 1954. Dei nye nybyggjarane var Cochini-jødar som emigrerte frå Kochi i India.

## Kjelder

**Denne artikkelen bygger på «[[:en:Nevatim|Nevatim]]» frå ,  den 8. september 2015.* 
*** oppgav desse kjeldene:*

## Bakgrunnsstoff
*Nevatim  Negev Information Sentral
Ta'ashur

**Ta'ashur** (hebraisk skrift תְּאַשּׁוּר, tyder 'buksbom') er ein moshav sør i Israel. Han ligg nordvest i Negev mellom Ofakim og Netivot og høyrer til Bnei Shimon regionale kommune . I 2006 hadde han 329 innbyggjarar.

Moshaven vart grunnlagd i 1953 av marokkanske immigrantar. Namnet er henta frå Jesaja 41:19:
Eg plantar sedrar i ørkenen, akasie, myrt og oliventre. Eg set sypress i øydemarka saman med gran og **buksbom**;
To andre nærliggande moshavar, Brosh (sypress) og Tidhar (gran) har namn frå dette verset og dei tre i lag vert kalla Moshavei Yahdav (tyder «Moshavane i lag»).

## Kjelder

**Denne artikkelen bygger på «[[:en:Ta&#39;ashur|Ta&#39;ashur]]» frå ,  den 8. september 2015.* 
*** oppgav desse kjeldene:*
Giv'ot Bar

**Giv'ot Bar** (hebraisk skrift גִּבְעוֹת בַּר, tyder Kornhøgdene) er ein fellesbusetnad nord i Negevørkenen sør i Israel. Han ligg sør for Rahat og høyrer til Bnei Shimon regionale kommune. I 2006 hadde han eit folketal på 93.

Landsbyen vart grunnlagd i 2004. I starten var det problem med å få land frå beduinane som budde i området, men i 2004 vart campingbilar flytta inn på staden. Landsbyen fekk namn på grunn av kveitesiloane i området og at han ligg i eit åslendt terreng. 

## Kjelder

**Denne artikkelen bygger på «[[:en:Giv&#39;ot Bar|Giv&#39;ot Bar]]» frå ,  den 8. september 2015.* 
*** oppgav desse kjeldene:*



## Bakgrunnsstoff
*Offisiell nettstad
Adanim ungdomslandsby

**Adanim ungdomslandsby** (hebraisk skrift כפר נוער עדנים, *Kfar No'ar Adanim*) er ein ungdomslandsby nordvest i Negevørkenen sør i Israel. Han ligg nær Beit Kama i Bnei Shimon regionale kommune.

Landsbyen vart grunnlagd i 2007 og husar ein kostskule som kan ta i mot 60 elevar i alderen 12 til 18 med sinns- og åtferdsmessige vanskar. Han er underlagt Velferds- og sosialdepartementet i Israel.

## Kjelder

**Denne artikkelen bygger på «[[:en:Adanim Youth Village|Adanim Youth Village]]» frå ,  den 8. september 2015.* 
*** oppgav desse kjeldene:*
Iván Pedroso

**Iván Lázaro Pedroso Soler** () er ein kubansk friidrettsutøvar frå Havanna. Han vart verdsmeister i lengdehopp fire gongar på rad; 1995-2001 og vart olympisk meister i 2000.

Pederso sette sin personlege rekord 18. juli 1995 i Salamanca der han nådde 8,71 m. Elleve dagar seinare landa han på 8,96 m i Sestriere, ein centiemter over verdsrekorden. Hoppet vart ikkje godjent som verdsrekord då vindmålinga ikkje heldt mål.  

### Medaljar og plasseringar i internasjonale meisterskap
*OL 1992 i Barcelona: Nr 4 - 8,11 m
*VM 1993 i Stuttgart: Nr 12 (tre daude hopp)
*VM 1995 i Göteborg: Gullmedalje - 8,70 m, framom James Beckford (8,30 m)
*OL 1996 i Atlanta: Nr 12 - 7,75 m
*VM 1997 i Aten:  Gullmedalje - 8,42 m, framom Erick Walder (8,38 m)
*VM 1999 i Sevilla: Gullmedalje - 8,56 m, framom Yago Lamela (8,40 m)
*OL 2000 i Sydney: Gullmedalje - 8,55 m, framom Jai Taurima (8,49 m)
*VM 2001 i Edmonton: Gullmedalje - 8,40 m, framom Savante Stringfellow (8,24 m)
*VM i 2003 i Paris: Utslått i kvalifseringa (0 m)
*OL 2004 i Aten: Nr 7 - 8,23 m

## Kjelder

**Denne artikkelen bygger på «[[:en:Iván Pedroso|Iván Pedroso]]» frå ,  den 8. september 2015.*  
 
*
Beit Kama

**Beit Kama** (hebraisk skrift בֵּית קָמָה, tyder Akse-huset) er ein kibbutz nord i Negevørkenen i Israel i Bnei Shimon regionale kommune.

Beit-Kama er ein sekulær kibbutz som har bevart samarbeidsforma innan dei fleste område. Han har tradisjonelt høyrt til organisasjonen «Hakibbutz Ha’artzi» og «Hashomer Hatzair» rørsla. Staden ligg 20 minuttars køyring frå Beersheba, og kring ein time frå Tel-Aviv og Jerusalem.

## Historie
Kibbutzen vart grunnlagd den 18. april 1949 på landområdet til den kristne, arabiske landsbyen al-Jammama, som vart teken under den arabisk-israelske krigen i 1948. Grunnleggjarane av Beit Kama var immigrantar frå Ungarn som høyrte til Hashomer Hatzair-rørsla.

Busetnaden vart først kalla Safiach. Det noverande namnet kjem frå Jesaja 17:5: «Det blir som når ein haustar korn og handa samlar kornet og skjer av aksa.»

## Kjelder

**Denne artikkelen bygger på «[[:en:Beit Kama|Beit Kama]]» frå ,  den 8. september 2015.* 
*** oppgav desse kjeldene:*
Sentral-Arava regionale kommune

**Sentral-Arava regionale kommune** (hebraisk skrift מועצה אזורית הערבה התיכונה) er ein regional kommune i Det sørlege distriktet i Israel.

Han utgjer 7 eller 8 busetjingar nær austgrensa til Israel, sør for Daudehavet. Alle busetjingane ligg nær Veg 90, som er den lengste vegen frå nord til sør i Israel.

## Busetnader i kommunen
* Ein Yahav (עין יהב)
* Hatzeva (חצבה)
* Idan (עידן)
* Paran (פארן)
* Sapir (ספיר)
* Tzofar (צופר)
* Tzukim (צוקים)
* Ir Ovot (עיר אובות)

## Bakgrunnsstoff
* Sentral-Arava regionale kommune (www.arava.co.il)
Kéntavros

**Kéntavros** (gresk Κένταυρος, tyrkisk Ketenlik) er ein distriktsby i periferieininga Xánthi i periferien Aust-Makedonía og Thráki i Hellas. Han høyrer til kommunaleininga Mýki i kommunen Mýki.

## Referansar
Ustad Mansur

**Ustad Mansur**, på norsk **meister Mansur**, var ein mogul-målar som arbeidde ved det indiske mogul-hoffet, aktiv i tida frå kring 1590 til 1624, og særleg kjend for sine dyre- og naturbilete.

Mansur var den fyrste målaren som skildra ein dronte i fargar, og den aller fyrste som måla ei snøtrane. Mor slutten av Akbar den store si regjeringstid fekk han tittelen meister. Særleg vaks hans ry under mogul Jehangir, som rådde i tida 1605-27, då Mansur utmerkte seg med sine framstillingar av dyr og plantar. Han vart då titulert som *Nãdir-al-’Asr* ("Over alle samtidige"). Mansur er best kjend for sin naturhistoriske bilete, men framstilte også menneske i ulike illustrerte manuskript.

## Kjelder

**Denne artikkelen bygger på «[[:en:Ustad Mansur|Ustad Mansur]]» frå ,  den 9. september 2015.*
Ein Yahav

**Ein Yahav** (hebraisk skrift עֵין יַהַב) er ein moshav i Israel. Han ligg i nord i Arava, 12&nbsp;km sør for Hatzeva og høyrer til Sentral-Arava regionale kommune. Han er kalla opp etter Yahav-kjelda (hebraiske: Ein Yahav; arabisk: Ein Weibeh), sørvest for moshaven. I 2005 hadde han kring 500 innbyggjarar.

I 1950 vart det oppretta ein eksperimentell jordbruksstasjon ved Ein Yahav av medlemmar frå Shahal, ei rørsle som ønskte å busetje tørre område i Israel. Namnet kom frå det arabiske namnet på området, Ayn Wiba, og det romerske namnet Yahibu. Stasjonen vart fråflytta og den 7. oktober 1953, slo vetaranar frå Det israelske forsvaret seg ned der. I 1959 vart det grunnlagd ei Nahal-busetjing 5&nbsp;km aust for den opphavlege. I 1962 vart han sivilisert og eldre moshav-innbyggjarar flytta inn. I 1967 vart han flytta til den noverande plasseringa. Ein-Yahav har ein flyplass i nærleiken (Flyplaskode: EIY).

Det ligg ein koparsmeltestad frå antikken nær Ein Yahav. Ei lita høgd med svartfarga sider, hovudsakleg dekt av knust koparslagg. Ein trur at smeltestaden var i drift tidleg i bronsealderen.

Ein Yahav ligg 100 m under havnivå, mellom elvane Yahav og Nikrot, sideelvar til Arava.

## Kjelder

**Denne artikkelen bygger på «[[:en:Ein Yahav|Ein Yahav]]» frå ,  den 9. september 2015.* 
*** oppgav desse kjeldene:*